Բայց հենց այդ Ազգային-եկեղեցական ժողովի կանոնադրությունը, որով այն գումարվում եւ գործում է, 1940-ականներին, ստալինյան բռնատիրության պայմաններում Էջմիածնում գումարված մի ժողովում ընդունված փաստաթուղթ է: 1940-ականներից ի վեր հսկայական տեղաշարժեր են եղել, եւ կանոնադրությունը կարոտ էր նորացման: Ահա, այս օրերին Էջմիածնում գումարված Եկեղեցական-ներկայացուցչական ժողովը, ի թիվս օրակարգային այլ հարցերի, քննարկել եւ հավանության է արժանացրել Ազգային-եկեղեցական ժողովի կանոնադրության նորամշակ նախագիծը: Այժմ այն ենթակա է Ազգային-եկեղեցական ժողովի դատին ներկայացվելու: Սա զգալի տեղաշարժ է եկեղեցու համար, բայց կիսով դատարկ-կիսով լիքը գավաթի դիլեման է հիշեցնում՝ կախված նրանից, թե ինչ համատեքստում կդիտարկվի: